Amedyaz deg tseddart-a yettwessi yemma-s ɣef mmi-s, yessaweḍ almi id-as-yenna ad tezlu mmi-s ma yenker laṣel-is, imi win inekren laṣel-is ulac acu i d-yeǧǧa. Awal Laṣel id-yemmalen aẓar n umdan tenna-d Lacoste-Dujardin Camille : « Izuran anamek-nsen deg tmurt n leqbayel cudden ɣer wayen yeɛnan tawacult, qqaren ulac tejra ur nesɛi azar, ulac amdan bla imawlan »5. Maɛtub Lwennas yefka azal meqren i laṣel-is, yenna-d Yassine Zidane ɣef ufyir-agi « iɛedda armi d yesbeggen amek tlaq tmettant i win inekren laṣel-is ɣas lemmer ad yili d tasa-s »6.